TTCL ลงจนน่ากลัว
สิ่งหนึ่งที่อาจารย์อยากให้ คุณนพพร เข้าใจก่อนเป็นลำดับแรกคงเป็นสถานการณ์ของตลาดหุ้นในช่วง 1 ปีที่ผ่านมาเป็นอะไรที่ลุ่มๆ ดอนๆ จึงส่งผลให้หุ้นขนาดใหญ่หลายตัวอยู่ในทิศทางขาลงกันถ้วนหน้า แม้บางตัวจะผงกหัวขึ้นได้บ้าง แต่ภาพใหญ่ของหุ้นยังอยู่ในทิศทางขาลงเหมือนเดิม
16 ธ.ค. 2560

ตีแผ่บจ.ดัง
คุณนพพร จากพระราม 2 กรุงเทพฯ พูดถึงสถานการณ์ของหุ้น TTCL หรือ บริษัท ทีทีซีแอล จำกัด (มหาชน) ค่อนข้างเป็นอะไรที่น่าตกใจมากๆ เพราะหุ้นอ่อนตัว “ลงแล้ว ลงอีก” จนมองไม่เห็นโอกาสที่หุ้นจะผงกหัวขึ้นอย่างแข็งแกร่ง เพราะทุกครั้งที่ขึ้นอย่างต่อเนื่องทีไร สุดท้ายก็อ่อนตัวกลับลงมายืนอยู่ที่เดิมเป็นประจำ จึงอยากให้อาจารย์ช่วยวิเคราะห์ภาพรวมของหุ้นตัวนี้ให้หน่อย เพราะเรื่องราวมันชักไปกันใหญ่ จนแทบจะกู่ไม่กลับแล้วนะครับ
 
สิ่งหนึ่งที่อาจารย์อยากให้ คุณนพพร เข้าใจก่อนเป็นลำดับแรกคงเป็นสถานการณ์ของตลาดหุ้นในช่วง 1 ปีที่ผ่านมาเป็นอะไรที่ลุ่มๆ ดอนๆ จึงส่งผลให้หุ้นขนาดใหญ่หลายตัวอยู่ในทิศทางขาลงกันถ้วนหน้า แม้บางตัวจะผงกหัวขึ้นได้บ้าง แต่ภาพใหญ่ของหุ้นยังอยู่ในทิศทางขาลงเหมือนเดิม
ด้วยเหตุนี้ถึงไม่ใช่เรื่องแปลกที่หุ้น TTCL หรือ บริษัท ทีทีซีแอล จำกัด (มหาชน) จะเป็นหนึ่งในหุ้นหลายตัวที่อยู่ในข่ายข้างต้น ประกอบกับช่วงที่ผ่านมานักลงทุนต่างชาติเริ่มเทขายหุ้นออกมาอย่างหนักหน่วง ย่อมส่งผลกระทบกับหุ้นตัวนี้เต็มๆ อย่างเลี่ยงไม่ได้
อีกทั้งนักลงทุนสถาบันในประเทศก็กระหน่ำเทขายหุ้นออกมาเป็นระยะ สถานภาพของหุ้นถึงดูไม่ค่อยดีเท่าที่ควร และมีแนวโน้มที่จะอ่อนตัวลงไปอีก หลังความสามารถในการสร้างรายได้ และทำกำไรหย่อนยานลงอย่างเห็นได้ชัดในปีที่ผ่านมา และปีนี้ก็ยังไม่กระเตื้องขึ้นสักเท่าไหร่

เหล่านี้เป็นข้อมูลที่ทำให้อาจารย์เชื่อว่า TTCL ลงจนน่ากลัวจริงๆ เพราะสิ่งที่เกิดขึ้นเที่ยวนี้ไม่มีอะไรยืนยันถึงการฟื้นตัวอย่างแข็งแกร่งเลยสักเรื่อง ซึ่งเป็นสิ่งที่ค่อนข้างน่าวิตกกังวลพอสมควร ผนวกกับค่า P/E ของหุ้นตอนนี้อยู่ที่ระดับ 61 เท่า ซึ่งอาจดูสูงเกินไปเมื่อเทียบกับภาพรวมของการลงทุนในช่วงผันผวน จึงกลายเป็นอีกหนึ่งแรงกดดันที่จะทำให้ราคาหุ้นอ่อนตัวลงอย่างมีนัยสำคัญนะครับ
วันนี้ถึงต้องเผื่อใจกับเรื่องที่เกิดขึ้นไว้บ้าง และอย่าหวังอะไรที่ไกลเกินตัวในช่วงนี้
เนื่องจากไม่มีใครรู้ว่าจะเกิดอะไรขึ้น แต่ที่รู้แน่ๆ คือ จังหวะนี้ไม่เอื้อต่อการลงทุนก็เท่านั้นเองครับ
ยกเว้นตัวนักลงทุนมีความไวเป็นเลิศจะลงทุนสั้นๆ ก็ไม่ใช่เรื่องน่าหนักใจ เพราะหุ้นเพิ่งเริ่มกระดกหัวขึ้นได้ไม่กี่วัน
…

กราฟประกอบคอลัมน์ : Aspen, ราคาปิด ณ วันที่ 15 ธ.ค.60